"ಆಹಾರದ ಮೆಕ್ಕೆ ಜೋಳ"ವನ್ನು ಹೆಚ್ಚಾಗಿ ಬಿಸಿ ಮಾಡಲು ಬಳಸುತ್ತಾರೆ; ವಿಶೇಷಿಕರಿಸಿದ ಕಾರ್ನ್ ಸ್ಟೌವ್ಗಳು (ಮರದ ಸ್ಟೌವ್ಗಳಂತೆ) ಲಭ್ಯಯಿವೆ. ಇವು ಉಷ್ಣವನ್ನು ಉತ್ಪತ್ತಿ ಮಾಡಲು ಆಹಾರದ ಮೆಕ್ಕೆ ಜೋಳ ಅಥವಾ ಮರದ ಸಣ್ಣ ಉಂಡೆಗಳನ್ನು ಬಳಸಿಕೊಳ್ಳುತ್ತವೆ. ಮೆಕ್ಕೆ ಜೋಳ ಜೊಂಡುಗಳನ್ನೂ ಸಹ ಜೀವರಾಶಿ ಇಂಧನ ಮೂಲವಾಗಿ ಉಪಯೋಗಿಸಲಾಗುತ್ತದೆ. ಮೆಕ್ಕೆ ಜೋಳವು ಹೆಚ್ಚು ಕಡಿಮೆ ಅಗ್ಗವಾಗಿದೆ. ಮೆಕ್ಕೆ ಜೋಳ ಕಾಳುಗಳನ್ನು ಇಂಧನವಾಗಿ ಬಳಸುವ ಮನೆಯಲ್ಲಿ-ಬಿಸಿ ಮಾಡುವ ಕುಲುಮೆಗಳನ್ನು ಅಭಿವೃದ್ಧಿಪಡಿಸಲಾಗಿದೆ. ಅವು ಒಂದು ದೊಡ್ಡ ಲಾಳಿಕೆ ತೊಟ್ಟಿಯನ್ನು ಹೊಂದಿರುತ್ತವೆ. ಈ ತೊಟ್ಟಿಯು ಒಂದೇ ಗಾತ್ರದ ಮೆಕ್ಕೆ ಜೋಳ ಕಾಳುಗಳನ್ನು (ಅಥವಾ ಮರದ ಸಣ್ಣ ಉಂಡೆಗಳು ಅಥವಾ ಚೆರಿ ಗುಂಡಿಗಳು) ಬೆಂಕಿಗೆ ಹಾಕುತ್ತದೆ.

ಮೆಕ್ಕೆ ಜೋಳವನ್ನು ಹೆಚ್ಚಾಗಿ ಎತನಾಲ್(ಈತೈಲ್ ಆಲ್ಕೊಹಾಲ್) ಇಂಧನದ ಉತ್ಪತ್ತಿಯಲ್ಲಿ ಪೂರಕ ಸಾಮಾಗ್ರಿಯಾಗಿ ಬಳಸಲಾಗುತ್ತದೆ. ಎತನಾಲ್ ಇಂಧನವನ್ನು ಮೋಟಾರು ವಾಹನಗಳಲ್ಲಿ ಬಳಸುವಾಗ ಹೊರಹೊಮ್ಮುವ ಮಲಿನಕಾರಿಗಳ ಪ್ರಮಾಣವನ್ನು ಕಡಿಮೆ ಮಾಡುವುದಕ್ಕಾಗಿ ಇದರೊಂದಿಗೆ ಗ್ಯಾಸೋಲಿನ್ಅನ್ನು ಮಿಶ್ರಮಾಡಲಾಗುತ್ತದೆ. ಮಧ್ಯ 2007ರಲ್ಲಿ ಇಂಧನದ ಬೆಲೆಯು ಏರಿದರಿಂದ, ಎತನಾಲ್‌ನ ಬೇಡಿಕೆಯು ಹೆಚ್ಚಿತು. ಇದರಿಂದಾಗಿ ಮೆಕ್ಕೆ ಜೋಳಕ್ಕಾಗಿ ಕೃಷಿಕರು ಹೆಚ್ಚಿನ ದರವನ್ನು ಪಡೆದರು. ಇದು 2007ರ ಫಸಲನ್ನು ಆಧುನಿಕ ಇತಿಹಾಸದಲ್ಲೇ ಕೃಷಿಕರಿಗೆ ಹೆಚ್ಚು ಲಾಭ ತಂದುಕೊಟ್ಟ ಮೆಕ್ಕೆ ಜೋಳದ ಬೆಳೆಯಾಗಿ ಮಾಡಿತು. ಇಂಧನ ಮತ್ತು ಮೆಕ್ಕೆ ಜೋಳದ ನಡುವಿನ ಸಂಬಂಧದಿಂದಾಗಿ, ಈ ಬೆಳೆಗಾಗಿ ಪಾವತಿಸುವ ದರಗಳು ಈಗ ಎಣ್ಣೆಯ ಬೆಲೆಯನ್ನು ಹಿಂಬಾಲಿಸಿ ಹೋಗುತ್ತಿವೆ. 

ಮೆಕ್ಕೆ ಜೋಳವನ್ನು ಜೈವಿಕ ಇಂಧನದ ಉತ್ಪಾದನೆಗಾಗಿ ಬಳಸುವುದರಿಂದ ಆಹಾರದ ದರವು ಸ್ವಲ್ಪ ಮಟ್ಟಿಗೆ ಪ್ರಭಾವಕ್ಕೊಳಗಾಗುತ್ತದೆ. ಸಾಗಣೆ, ಉತ್ಪಾದನೆ ಮತ್ತು ಮಾರಾಟ ಖರ್ಚುಗಳು (80%) ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಆಹಾರದ ದರದ ಅತಿ ದೊಡ್ಡ ಭಾಗವಾಗಿವೆ. ಹೆಚ್ಚಿನ ಇಂಧನ ಖರ್ಚುಗಳು ಈ ಖರ್ಚುಗಳ ಮೇಲೆ ಪ್ರಭಾವ ಬೀರುತ್ತವೆ, ವಿಶೇಷವಾಗಿ ಸಾಗಣೆ. ಆಹಾರದ ದರಗಳು ಏರಿಕೆಯಾಗುವುದು ಮುಖ್ಯವಾಗಿ ಹೆಚ್ಚಿನ ಇಂಧನ ಖರ್ಚುಗಳಿಂದಾಗಿ ಎಂದು ಗ್ರಾಹಕರು ಕಂಡುಕೊಂಡಿದ್ದಾರೆ. ಜೈವಿಕ ಇಂಧನವು ಇತರ ಆಹಾರ ಬೆಳೆಗಳ ದರಗಳ ಮೇಲೆ ನೇರವಾದ ಪ್ರಭಾವವನ್ನು ಹೊಂದಿಲ್ಲ. ಜೈವಿಕ ಇಂಧನದ ಉತ್ಪತ್ತಿಗಾಗಿ ಮೆಕ್ಕೆ ಜೋಳದ ಬಳಕೆಯು ಮೆಕ್ಕೆ ಜೋಳದ ಬೇಡಿಕೆಯನ್ನು ಹೆಚ್ಚಿಸುತ್ತದೆ ಮತ್ತು ಆ ಮೂಲಕ ಅದರ ದರವನ್ನೂ ಅಧಿಕಗೊಳಿಸುತ್ತದೆ. ಇದು ಕೃಷಿ ಮಾಡುವ ಎಕರೆ ಪ್ರದೇಶಗಳು ಇತರ ಆಹಾರದ ಬೆಳೆಗಳಿಂದ ಮೆಕ್ಕೆ ಜೋಳದ ಉತ್ಪತ್ತಿಯೆಡೆಗೆ ಬದಲಾಗುವಂತೆ ಮಾಡುತ್ತದೆ. ಇದು ಇತರ ಆಹಾರ ಬೆಳೆಗಳ ಪೂರೈಕೆಯನ್ನು ಕಡಿಮೆ ಮಾಡಿ, ಅವುಗಳ ದರವನ್ನು ಹೆಚ್ಚಿಸುತ್ತದೆ.
ಮೆಕ್ಕೆ ಜೋಳವನ್ನು ಜರ್ಮನಿಯಲ್ಲಿ ಜೈವಿಕ ಅನಿಲ ಸ್ಥಾವರಗಳಿಗೆ ಪೂರಕ ಸಾಮಾಗ್ರಿಯಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ. ಅಲ್ಲಿ ಮೆಕ್ಕೆ ಜೋಳವನ್ನು ಕೊಯ್ಲು ಮಾಡಿ, ಚೂರು ಚೂರು ಮಾಡಿ, ಹಗೇವಿಯಲ್ಲಿ ಕೂಡಿಟ್ಟು, ನಂತರ ಅದನ್ನು ಜೈವಿಕ ಅನಿಲ ಸ್ಥಾವರಗಳಿಗೆ ಕಳುಹಿಸಲಾಗುತ್ತದೆ.

ಜೀವರಾಶಿ ಅನಿಲೀಕರಣ ವಿದ್ಯುತ್ ಸ್ಥಾವರವೊಂದು ಆಸ್ಟ್ರಿಯಾದ ಬರ್ಗೆನ್‌ಲ್ಯಾಂಡ್ ಗ್ಯುಸಿಂಗ್ ಹತ್ತಿರದ ಸ್ಟ್ರೆಮ್‌ನಲ್ಲಿ 2005ರಲ್ಲಿ ಸ್ಥಾಪನೆಗೊಂಡಿತು. ಫಿಸ್ಚರ್ ಟ್ರಾಪ್ಸಚ್ ವಿಧಾನದ ಮೂಲಕ ಜೈವಿಕ ಅನಿಲದಿಂದ ಡೀಸೆಲ್ಅನ್ನು ತಯಾರಿಸುವ ಸಂಶೋಧನೆಗಳು ನಡೆಯುತ್ತಿವೆ.

ಮೋಟಾರು ವಾಹನಗಳ ಇಂಧನದ ಆಕ್ಟೇನ್ ದರವನ್ನು ಹೆಚ್ಚಿಸಲು, ಮಲಿಕಾರಿಗಳನ್ನು ಕಡಿಮೆ ಮಾಡಲು ಮತ್ತು ಪೆಟ್ರೋಲಿಯಂ ಬಳಕೆಯನ್ನು ತಗ್ಗಿಸಲು ಗ್ಯಾಸೊಲಿನ್ನಲ್ಲಿ (ಗ್ಯಾಸೊಹಾಲ್) ಎತನಾಲ್ಅನ್ನು ಕಡಿಮೆ ಪ್ರಮಾಣದಲ್ಲಿ (10% ಅಥವಾ ಅದಕ್ಕಿಂತ ಕಡಿಮೆ) ಬಳಸಲಾಗುತ್ತದೆ. (ಇಂದಿನ ದಿನಗಳಲ್ಲಿ "ಜೈವಿಕ ಇಂಧನ"ವೆಂದು ಕರೆಯಲಾಗುವ ಇದು ಮಾನವನ ಇಂಧನದ ಹೊಸ ಮೂಲಗಳ ಅವಶ್ಯಕತೆಯ ಬಗ್ಗೆ ತೀವ್ರವಾದ ವಿವಾದವನ್ನು ಸೃಷ್ಟಿಸಿದೆ. ಮತ್ತೊಂದೆಡೆಯಲ್ಲಿ, ಮೀಸೊಅಮೆರಿಕದಲ್ಲಿ ಹುಟ್ಟಿದಂತಹ ಕೆಲವು ನಾಗರಿಕತೆಗಳ ವೈಶಿಷ್ಟ್ಯವಾಗಿರುವ ಕೃಷಿ ಮತ್ತು ಆಹಾರ ಪದ್ಥತಿಯನ್ನು ಲ್ಯಾಟಿನ್ ಅಮೆರಿಕಾದಂತಹ ಪ್ರದೇಶಗಳಲ್ಲಿ ನಿರ್ವಹಿಸಬೇಕು; 2008ರ ಜನವರಿಯಲ್ಲಿ, NAFTAದ ವ್ಯಾಪಾರ ಒಪ್ಪಂದಗಳಲ್ಲಿ ಮೆಕ್ಕೆ ಜೋಳದ ಪ್ರವೇಶವು ಈ ವಿವಾದವನ್ನು ಹೆಚ್ಚಿಸಿತು. ಇದು ಜಮೀನಿನಲ್ಲಿನ ಕಾರ್ಮಿಕರ ಕೆಟ್ಟ ಪರಿಸ್ಥಿತಿಯನ್ನು ಪರಿಗಣಿಸಿದರಿಂದ ಮತ್ತು ಮುಖ್ಯವಾಗಿ ಈ ಸಂಗತಿಯಿಂದಾಗಿ ಈ ವಿವಾದವು ಹೆಚ್ಚಿತು - "ಮೆಕ್ಕೆ ಜೋಳವನ್ನು ಬೆಳೆಸುವ ಕೃಷಿಕರು ಬಹು-ದಶಲಕ್ಷ ಡಾಲರ್ ಅನುದಾನಗಳನ್ನು ಮತ್ತು ಇತರ ಸರಕಾರಿ ಬೆಂಬಲವನ್ನು ಪಡೆಯುವ ಅಮೆರಿಕ ಸಂಯುಕ್ತ ಸಂಸ್ಥಾನದಿಂದ ಮೆಕ್ಕೆ ಜೋಳವನ್ನು ಆಮದು ಮಾಡಿಕೊಳ್ಳಲು NAFTA ಅವಕಾಶ ಮಾಡಿಕೊಟ್ಟಿತು. (...) OXFAM UKಯ ಪ್ರಕಾರ, NAFTA ಪ್ರಭಾವಕ್ಕೊಳಗಾದ ಮೆಕ್ಕೆ ಜೋಳದ ದರವು ಮೆಕ್ಸಿಕೊದಲ್ಲಿ 1994ರಿಂದ 2001ರವರೆಗಿನ ಅವಧಿಯಲ್ಲಿ 70%ನಷ್ಟು ಇಳಿಯಿತು. ಅಲ್ಲದೆ ಅನೇಕ ಕೃಷಿ ಉದ್ಯೋಗಗಳೂ ಕಡಿಮೆಯಾದವು: 1993ರಲ್ಲಿ 8.1 ದಶಲಕ್ಷವಿದ್ದುದು 2002ರಲ್ಲಿ 6.8 ದಶಲಕ್ಷಕ್ಕೆ ಇಳಿಯಿತು. ಕೆಲಸವಿಲ್ಲದವರಲ್ಲಿ ಹೆಚ್ಚಿನವರು ಸಣ್ಣ-ಪ್ರಮಾಣದ ಮೆಕ್ಕೆ ಜೋಳ ಬೆಳೆಗಾರರು."). U.S.ನ ಉತ್ತರ ಅಕ್ಷಾಂಶ ಪ್ರದೇಶಗಳಲ್ಲಿ ಮಾನವನ ಅಥವಾ ಪ್ರಾಣಿಗಳ ಬಳಕೆಗಾಗಿಯಲ್ಲದೆ ಜೈವಿಕ ಇಂಧನಕ್ಕಾಗಿ ಉಷ್ಣವಲಯದ ಮೆಕ್ಕೆ ಜೋಳ ದ ಪರಿಚಯಿಸುವಿಕೆಯು ಇದನ್ನು ಕಡಿಮೆ ಮಾಡಬಹುದು.

2017ರೊಳಗೆ 35 ಶತಕೋಟಿ ಗ್ಯಾಲನ್‌ಗಳಷ್ಟು ಜೈವಿಕ ಇಂಧನವನ್ನು ಉತ್ಪಾದಿಸಬೇಕೆಂಬ ಗುರಿ ಹೊಂದಿದೆ ಎಂದು U.S. ಫೆಡರಲ್ ಸರಕಾರವು ಘೋಷಸಿದರಿಂದಾಗಿ, ಎತನಾಲ್ ಉತ್ಪಾದನೆಯು 2010ರೊಳಗೆ 7 ಶತಕೋಟಿ ಗ್ಯಾಲನ್‌ಗಳಷ್ಟಾಗಬಹುದು. ಈ ಪ್ರಮಾಣವು 2006ರಲ್ಲಿದ್ದ 4.5 ಶತಕೋಟಿಗಿಂತ ಹೆಚ್ಚಾಗಿದೆ. ಇದು U.S.ನಲ್ಲಿ ಮೆಕ್ಕೆ ಜೋಳದ ಬೇಡಿಕೆಯೊಂದಿಗಿನ ಎತನಾಲ್‌ನ ಪಾಲನ್ನು 22.6 ಶೇಕಡಾವಾರಿಗಿಂತ 36.1 ಶೇಕಡಾವಾರಿಗೆ ಹೆಚ್ಚಿಸುತ್ತದೆ.

ಮೇವು
ಬಳಕೆಗಳು (ಉಪಯೋಗಗಳು)
ಜೈವಿಕ ಇಂಧನಗಳು
ಉಪದ್ರಕಾರಿಗಳು